La Capela de Viescamps

**La Capela de Viescamps** o **La Capela de Vielhs Camps** (*Lacapelle-Viescamp* en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia

### Comunas vesinas

    400px|left|Distanças e posicion relativa
    



### Perimètre del territòri

## Toponimia

### Viescamp
*Viescamp* es un castèl e un ancian molin situat a l'èst de La Capèla.
Las fòrmas ancianas son *Vescamps*, en 1230, *Viescans*, en 1269, *Castrum de Beteribuscampis*, latinizacion de 1449, *Vieux-Champs*, en francés, en 1449, *Viescamps*, en 1669, *Veisicemps*, en 1677, *Le molin de Viescams*, en 1699 . Veire tanben *La Capèla*. Lo nom es comprés *Vièlhs Camps* tanlèu las primièiras atestacions (*de Veteribus Campis*, en latin, en 1297, veire *infra*), mas las fòrmas pus ancianas contenon pas *V(i)elh*. Lo nom aviá benlèu un autre sens a l'origina, puèi siaguèt atirat per *vièlhs* e, eventualament, per *camps*. Per la primièira sillaba, *uesu-*, « bon, valable, digne de », en gallés , es la solucion pus probabla dins aquel cas. Se *camp(s)* es tanben lo resultat d'una atraccion, representa pas *calmis* (*calm*) que seriá estat coneissut, mas puslèu *cambo-*, « corba » , que descriu plan la situacion geografica del castèl. La « corba » èra « bona, valabla » perqué permetiá de survelhar dins tres direccions, çò que vòl dire tanben, logicament, que lo castèl medieval èra a l'emplaçament d'una fortalesa antica.

### La Capèla
Las fòrmas ancianas son *Parrochia de Campis*, *de Veteribus Campis*, en latin, en 1297, *Cappella Veteribus campis*, en 1403, *Vielhs-Camps*, en 1485, *La Chapelle-Biesquan*, en 1626, *La Chapelle-Vieuxcamps*, en 1628, *La Capele-Viescans*, en 1632, *La Capelle-Vieulxcamp*, en 1668, *La Cappelle-Viescamp*, en 1675, *La Capelle-Viescamps*, en 1688, *La Capelle-de-Viescam*, 1784 , *la Capelle Viescamp* (mapa de Cassini, fin del sègle XVIII). Un document de l'IEO Cantal escriu *La Capela de Viescamps* e en segonda causida *La Capela de Vièlhs Camps*. Lo mot *capèla* agèt los sens successius de « partida de la glèisa de Tors que gardava lo mantèl, la *cappa*, de Sant Martin, de « partida de glèisa amb un altar segondari », puèi de « glèisa pichona » .

### Calvanhac
Las fòrmas ancianas son *Calvinhac*, en 1403, *Calvagnac*, en 1688, *Calvanhac*, en 1704, *Calvaignac*, en 1705 . Sembla ben que la fòrma d'origina siá la de 1403, del nom latin d'òme *Calvinius*, derivat de *Calvus*, amb lo sufixe gallés *-ācon)*   (**Calvanius* es pas un *nomen* nimai un *cognomen* coneissut e representa pas mai ren en gallés). *Calvanhac* èra donc probablament una anciana granda proprietat antica qu'aviá per mèstre *Calvinius*.  Deu èsser pus vièlh que La Capèla.

### Vernhòls
*Vernhols* en 1667, *Vernholz* en 1669, *Verniolz* en 1669, *Vernihiols* en 1679, *Vergnolz* en 1686, *Vergnholz* en 1693, *Vergnhols* en 1695, *Vergnols* al sègle XVIII sus la mapa de Cassini, *Verniol* al sègle XIX sus la mapa d'Estat Major.

## Istòria

## Administracion

* Abans la refòrma cantonala de 2014, aplicada en 2015, la comuna èra del canton de La Ròca Brau; es ara del canton de Sant Pau de las Landas.

## Demografia

## Luòcs e monuments

* Glèisa de Santa Magdalena 
* Castèl de Viescamp
* Lac de Sant Estèfe de Cantalés
* Plaja del Puèg de las Oelhas 
* Viaducte de Ribairés, viaducte ferroviari sus la linha de Fijac a Arvant (*Arvant* es un nom francés; a verificar)


Mal... 1260 - Viaduc du Ribeyrès.jpg|Lo viaducte de Ribairés, vèrs 1909, abans la creacion del Lac de Sant Estèfe de Cantalés 
Plage du Puech des Ouilhes à Lacapelle-Viescamp (Cantal, Auvergne).jpg|Plaja del Puèg de las Oelhas.
Village de Lacapelle-Viescamp (Cantal).jpg|Vilatge de La Capèla.
Vue du village de Lacapelle-Viescamp (Cantal, Auvergne).jpg|Vista del vilatge de La Capèla.
Place du village de Lacapelle-Viescamp.jpg|Plaça del vilatge de La Capèla.
Gare SNCF de Lacapelle-Viescamp.jpg|Gara SNCF.
École de Lacapelle-Viescamp.jpg|L'escòla.


## Personalitats ligadas amb la comuna

## Veire tanben

## Ligams extèrnes

## Nòtas e referéncias
### Nòtas

### Referéncias